kardosdrur/scandi-wiki huggingface dataset:
Sierksdorf

Sierksdorf er en by og kommune i det nordlige Tyskland, beliggende i Amt Ostholstein-Mitte under Kreis Østholsten. Kreis Østholsten ligger i den østlige del af delstaten Slesvig-Holsten.

Geografi 
Sierksdorf er beliggende ved ved Østersøen, ud til Lübeck Bugt mod øst. Nabokommuner er mod nord Neustadt in Holstein, mod syd Haffkrug, Scharbeutz og Timmendorfer Strand, og mod vest Süsel.

Trafik 
Vest for Sierksdorf ligger den lille flyveplads Flugplatz Sierksdorf/Hof-Altona. Fra 1866 til 1982 havde Sierksdorf station på jernbanelinjen Eutin–Neustadt. I dag er der stadig tog hver time for pendlere til Lübeck og Puttgarden, eller til Neustadt.

Inddeling 
I kommunen ligger ud over Sierksdorf, Hof, Altona, Stawedder, Wintershagen, Oevelgönne og Roge, samt de mindre bebyggelser Mariashagen og Siedenkamp.

Seværdigheder 
Hansa Park (forlystelsespark)

Eksterne kilder/henvisninger 

 Byens side   på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Østholsten
Cry

Cry eller The Cry har flere betydninger:

Musik

Album 
 Cry (Alastair Galbraith-album), 2000
 Cry (Faith Hill-album), 2002
 Cry (Lynn Anderson-album), 1972
 Cry (Ronnie Dove-album), 1967
 Cry (Simple Minds-album), 2002
 The Cry (album), 1988, af Steve Lacey
 The Cry! (Prince Lasha Quintet-album), 1963

Sange 
 "Cry (Alex Parks-sang)", 2004
 "Cry (Churchill Kohlman-sang)", 1951
 "Cry (Faith Hill-sang)", af Angie Aparo, 1999
 "Cry (Godley & Creme-sang)", 1985
 "Cry (Kelly Clarkson-sang)", 2010
 "Cry (Kym Marsh-sang)", 2003
 "Cry (LL Cool J-sang)", 2008
 "Cry (Mandy Moore-sang)", 2002
 "Cry (Michael Jackson-sang)", 2001
 "Cry (Waterfront-sang)", 1988

Stednavne 
 Cry (Yonne)
Jean Victor Coste

Jean Jacques Marie Cyprien Victor Coste (født 10. maj 1807, død 19. september 1873) var en  fransk naturforsker.

Coste studerede i Paris og beskæftigede sig især med embryologiske undersøgelser. Efter at han 1834 i forening med Jacques-Mathieu Delpech havde udgivet Recherches sur la génération des mammifères et la formation des embryons, blev han ansat som docent ved det naturhistoriske museum i Paris. Han udgav dernæst flere andre embryologiske arbejder, således: Cours d'embryogénie comparée (1837) og Histoire générale et particulière du développement des corps organisés (1847-59); men størst fortjeneste indlagde han sig ved sine arbejder over den kunstige fiskeavl. På foranledning af hans og Milne-Edwards' udtalelser oprettede den franske regering de storartede anlæg for fiskeavl ved Hüningen i Elsass, og efter at Coste havde berejst de franske og italienske kyster og offentliggjort sine resultater i Voyage d'exploration sur le litoral de la France et de l'Italie (1855), blev han ansat som generalinspektør for fiskerierne. Han vandt Napoleon III's tillid og interesse, og det lykkedes ham derved at foretage meget omfattende forsøg med kunstig østersavl. Der ofredes uhyre summer på sådanne anlæg, som efter en glimrende begyndelse ganske vist medførte store tab, men atter igen har givet betydeligt udbytte.

Kilder 

   

Zoologer fra Frankrig
Iktyologer
Faglitterære forfattere fra Frankrig
Fransksprogede forfattere
Franskmænd i 1800-tallet
Nera (flod i Rusland)

Nera (, ; , ) er en flod i Republikken Sakha i Rusland. Den er en højre biflod til Indigirka, og dannes ved samløbet af floderne Deljankir og Khudzjakh, fra sammenløbet til udmundingen i Indigirka er Nera 196 km lang. Den samlede vandvej Nera-Deljankir er 331 km lang, og har et afvandingsareal på 24.500 km². Floden fryser til i oktober og er islagt til maj/juni. Den løber sammen med Indigirka i guldminebyen Ust Nera. Den føderale vej Kolymavejen løber på en strækning langs Nera.

Referencer 

Floder i republikken Sakha
Elgi

Elgi (, ; , ) er en flod i Republikken Sakha i Rusland, en venstre biflod til Indigirka. Den dannes ved sammenløbet af floderne Degdega og Kao. Elgi er 394 km lang. Afvandingsområdet er 68.200 km². Floden fryser til i oktober og er islagt til i maj/juni.

Noter 

Floder i republikken Sakha
Moma

Moma (, ; , ) er en flod i Republikken Sakha i Rusland, en højre biflod til Indigirka.

Floden er 406 km lang og har et afvandingsområde på 30.200 km². Den udspringer i søen Sisyktjakh på den nordlige skråning af Tsjerskij-højderyggen. Floden løber i en bred floddal gennem Momskij rajon og flyder ind i Indigirka 1.086 km fra mundingen. 

Der findes kulforekomster i floddalen. Distriktscenteret, landsbyen Khonuu, er beliggende ved mundingen af floden.

Etymologi 
Navnet kommer fra evenkisk: мома, der betyder "træ, tømmer".

Hydrologi 
Regn, sne og is bidrager til flodens vandforsyning. Den fryser til i oktober, isen bryder op i slutningen af maj/begyndelsen af juni. I de midterste og nederste slyngninger består floden af klippefyldte strømninger. Middelvandføring 377 km fra mundingen er 11.02 m³/sek.

Floden er ikke sejlbar.

Noter 

Floder i republikken Sakha
Ujandina

Ujandina (, ; , ) er en flod i Republikken Sakha i Rusland, en venstre biflod til Indigirka. Floden dannes ved sammenløbet af floderne Irgitjan og Baky. Ujandina er 586 km lang. Flodens afvandingsareal opgives til  km². i Den store sovjetiske encyklopædis 3. oplag fra 1969 til 1978, afvandingsarealet opgives til  km² i 2. oplag fra 1950-1958. Floden fryser til i oktober og er islagt indtil maj/juni.

Noter 

Floder i republikken Sakha
Selennjakh

Selennjakh (, ; , ) er en flod i Republikken Sakha i Rusland. Det er en venstre biflod til Indigirka.

Floden er 796 km lang og har et afvandingsareal på 30.800 km². Den har sit udspring i Khatjyrsøen i den nordvestlige del af Tsjerskij-højderyggen. Floden løber gennem Moma-Selennjakhskoj-lavningen og Abyjskaja-lavlandet. Middelvandføring ved udmundingen er 180 m³/s.

Noter 

Floder i republikken Sakha
Badjarikha

Badjarikha (, ; , ) er en flod i Republikken Sakha i Rusland, en højre biflod til Indigirka. Badjarikha er 545 km lang og dens afvandingsareal er 12.200 km². Dens vigtigste bifloder er Ogorokha, Orto-Tirekhtjakh og Anty.

Noter 

Floder i republikken Sakha
Civilcourage

Civilcourage (fra tysk: Zivilcourage, anvendt af Bismarck i 1864) betegner den enkelte borgers mod til at holde fast ved og handle ud fra sin overbevisning, også selv om det indebærer en personlig risiko.

Eksterne henvisninger 
 Civilkurage (Ordbog over Det danske sprog)

Ord og vendinger
Bevægelsen for Nationernes og Frihedens Europa

Bevægelsen for Nationernes og Frihedens Europa (engelsk: Movement for a Europe of Nations and Freedom, MENF eller fransk:Mouvement pour l’Europe des nations et des libertés, MENL) er et de mest højreorienterede partier i EU. Det transnationale parti blev dannet i 2014. Partiet samarbejder med Gruppen Nationernes og Frihedens Europa, der fra 2015 er repræsenteret i Europa-Parlamentet.

Oprettet i 2014 
Bevægelsen for Nationernes og Frihedens Europa blev dannet i 2014 af Vlaams Belang fra Belgien, Front national pour l'unité française fra Frankrig, Lega Nord fra Italien, Det konservative Borgerparti fra Tjekkiet og Frihedspartiet fra Østrig.

Medlemspartier 
Bevægelsen for Nationernes og Frihedens Europa har fem medlemspartier:

Vlaams Belang (flamske interesser) fra Belgien har et medlem i Europa-Parlamentet, fem medlemmer i det belgiske parlament (to i senatet og tre i repræsentanternes hus), seks medlemmer i det flamske parlament, et medlem i parlamentet for Bruxelles-regionen og 29 medlemmer i de belgiske (flamske) provinsråd. 
 
Front National fra Frankrig har 23 medlemmer i Europa-Parlamentet, fire medlemmer i det franske parlament (to i Senatet og to i Nationalforsamlingen), 118 medlemmer af regionsrådene og 62 medlemmer af generalrådene.

Lega Nord fra Italien har fem medlemmer i Europa-Parlamentet og 26 medlemmer i det italienske parlament (12 i Senatet og 14 i Deputerkammeret). Regionsrådsformændene i Lombardiet og Veneto er fra Lega Nord.

Občanská konzervativní strana (Det konservative Borgerparti) fra Tjekkiet er ikke repræsenteret i Europa-Parlamentet. Partiet brød ud af Borgerdemokraterne (Občanská demokratická strana, forkortet ODS) i 2013, og det har et medlem i det tjekkiske parlament.
 
Frihedspartiet fra Østrig har fire medlemmer i Europa-Parlamentet og 50 medlemmer i det østrigske parlament (12 i Forbundsrådet og 38 i Nationalrådet). 

Politiske partier i Europa
Etableret i 2014
Dansk Historisk Bibliografi

Dansk Historisk Bibliografi er den største danske fagbibliografi og har i mere end 100 år været den vigtigste humanistiske fagbibliografi i Danmark.

Baggrund
De første historiske bibliografier kan spores tilbage til begyndelsen af 1800-tallet. Den danske historiske Forening tog i 1875 initiativ til den første løbende historiske bibliografi vedrørende Danmarks historie, der publiceredes som tillæg til Historisk Tidsskrift. Dette førte til, at faghistorikere omkring Den Danske Historiske Forening og med støtte fra Carlsbergfondet i 1929 udsendte en retrospektiv, trykt bibliografi i tre bind, som dækker perioden 1831-1912, redigeret af Balder Erichsen og Alfred Krarup. Undertitlen Systematisk Fortegnelse over Bidrag til Danmarks Historie til Udgangen af 1912, (i Tilslutning til Bibliotheca Danica) viser, at den fra begyndelsen var tænkt som et nationalt værk. Siden da er den blevet suppleret med flere fortsættelser. De dækker årene 1913-1942 (udgivet af Henry Bruun og Georg Simon), 1943-47 (udgivet af Henry Bruun), 1967-69 (udgivet af Bente Pedersen), 1970-1973 og 1974-76 (begge udgivet af Ann R. Welling og Erland Kolding Nielsen). Alle trykte bind er nu retrodigitaliseret og gjort tilgængelige online sammen med den nuværende online-version, der dækker perioden fra 1990 og fremefter.

Indhold
Dansk Historisk Bibliografi omfatter såvel danske som fremmedsprogede publikationer om dansk historie fra vikingetiden til nutiden. Monografier, samlinger, periodiske artikler, udgaver af kilder, opslagsværker og bibliografier er registreret, og bibliografien indeholder desuden en stor mængde vedr. lokalhistorie og personalhistorie. Dansk Historisk Bibliografi gør brug af et differentieret klassificeringssystem skabt af bibliografiens grundlæggere for knap 100 år siden. Det er gradvist blevet tilpasset til at kunne omfatte nye emner, fænomener og begivenheder, der ikke kunne tages i betragtning på det tidspunkt. Danske Historisk Bibliografi i digital form udgives Det Kongelige Bibliotek, som også har ansvar for dele af Nationalbibliografien.  Dansk Historisk Bibliografi er en database som indeholder:

 Dansk Historisk Bibliografi Online 1990-. Dette er en løbende, ajourført bibliografi. 
 En elektronisk, retroscannet version af de gamle trykte publikationer med samme navn. 

Bibliografien er offentligt tilgængelig. Yderligere vejledning om, hvorledes man søger i Dansk Historisk Bibliografi findes på denne  Velkomstside. Bibliografien omfatter (herunder med databasen siden 1990) ca. 150.000 bibliografiske poster (i 2009). Den udvides med 2.500-3.000 bibliografiske poster årligt.

Litteratur
 Erland Kolding Nielsen:Dansk Historisk Bibliografi. I: Danske Opslagsværker 10-18. Red. af Axel Andersen. G.E.C. Gads Forlag, 1977, ss. 553-610.
 Dansk Historisk Bibliografi 1990-. En vejledning. Udarb. af Henrik Horstbøl, Bent Jørgensen, John T. Lauridsen og Ann R. Welling. Udg. af Det Kongelige Bibliotek. 1998. 41 s. (Specialhjælpemidler 36).

Henvisninger

Dansk Historisk Bibliografi online

Bibliografier
Let the Love Go On

Let The Love Go On er det andet studiealbum fra den danske eurodanceduo Me & My. Det blev udgivet i 1999.

Singlen "Let The Love Go On" nåede #11 på Tjeklisten. Sangen "So Many Men" brugt i computerspillet Dance Dance Revolution 3rdMix, der udkom i 1999.

Spor 
 I'm On My Way
 Loving You
 I'm Going Down
 You Left Me
 Let The Love Go On
 Take Me Back
 Every Single Day
 So Many Men
 That's The Way Life Is
 You Do That Thing

Japansk version

 I'm On My Way
 So Many Men
 Loving You
 That's The Way Life Is
 Take Me Back
 You Left Me
 Let The Love Go On
 I'm Going Down
 Every Single Day
 You Do That Thing
 Loving You (US Radio Mix) [Japan Bonus Track]

Referencer

Eksterne henvisninger 
Let The Love Go On på Discogs

Album fra 1999
Album fra Danmark
Værker på Skagens Museum

Liste over et udvalg af værker på Skagens Museum.

Lister over værker
Viggo Bentzon (jurist)

Viggo Bentzon (født 15. august 1861 i København, død 4. april 1937) var en dansk jurist.

Han blev cand.jur. i 1884 og opnåede den juridiske doktorgrad i 1890 ved afhandlingen "Begrebet vis maior i romersk og nordisk Ret med særligt Hensyn til Reders Ansvar for Ladning". Han blev ansat i et professorat ved Københavns Universitet i 1892 indenfor søret og retslære.

Efter professor J.H. Deuntzer blev udnævnt til konseilspræsident 1901, overtog Bentzon dennes professorrat indenfor privatretten.

Bentzon udgav i 1910 værkerne "Den danske Arveret" og "Den danske Familieret paa Grundlag af J. H. Deuntzer’s Familieret".

Han var i årene 1918-19 rektor ved Københavns Universitet.

Bentzons søn Asbjørn Drachmann Bentzon blev byretsdommer.

Noter

Kilder 
 

Personer fra København 
Jurister fra Danmark
Professorer fra Københavns Universitet
Danskere i 1800-tallet
Danskere i 1900-tallet
Rektorer ved Københavns Universitet
Nørre Bjert Kirke

Nørre Bjert Kirke er en dansk kirke i Nørre Bjert Sogn, som blev bygget i 1889. Siden 1924 har kirken fungeret som sognekirke for Nørre Bjert Sogn. Altertavlen fra 1930 er malet af J. Th. Skovgaard.

Kirken ligger omkring 4 km nordøst for Kolding.

Referencer

Eksterne henvisninger 

 Nørre Bjert Kirke hos KortTilKirken.dk
 Kirkens hjemmeside

Kirker i Kolding Kommune
Kirker i Haderslev Stift
Kirker i Vejle Amt
Bygninger, konstruktioner og anlæg i Kolding Kommune
Brovandene

Brovandene er et område ved Skagen i forlængelse af Nedermosen.
På Skagensmalerenes tid var området hede og moseområde.
Brovandene ses som motiv i et par af malernes værker, — hos P.S. Krøyer, Adrian Stokes og Michael Ancher.

I 1949 blev en losseplads etableret på dele af området. 
Nu ser man også navnet Brovandene gå igen hos Andelsboligforeningen Brovandene og Brovandeskolen.

Henvisninger 

Skagen
Pieter Snayers

Pieter (eller Peeter) Snayers (eller Snaijers, født 1592 i Antwerpen, død 1667 i Bryssel) var en flamsk maler.

Snayers, der fra 1628 var hofmaler hos ærkehertug Albrecht, var elev af Sebastian Vrancx og dyrkede ligesom denne slagmaleriet. Hans tidligste arbejder virker hovedsagelig som landskabsbilleder med en livlig staffage af rytterfægtninger, plyndringsscener, jagtliv og lignende. Senere, da han som hofkunstner blev officiel bataljemaler, måtte den friere kunstneriske anordning vige for kravet om topografisk og strategisk nøjagtighed og anskuelighed i de store lærreder. Terrainet udbreder sig landkortagtig; på denne vide scene fremstiller Snayers slaget i en række detaillerede optrin, hvor helhedsvirkningen gaar tabt. Hovedværker af Snayers findes i Bryssel (Belejringen af Courtrai, Slaget ved det Hvide Bjerg og andre), i de habsburgske samlinger i Wiens og Madrids museer samt endvidere i Dresden og Berlin.

Kilder 

 

Slagmalere
Hofmalere
Malere fra Flandern
Personer fra Antwerpen
Folk Club Fyn

Folk Club Fyn er en forening i Odense, som arbejder for at udvikle og synliggøre folkemusikgenren på Fyn. Det sker bl.a. ved at arrangere koncerter med traditionel og kontemporær folkemusik med hovedvægt på nyere nordisk folkemusik. Koncerterne afholdes fortrinsvis på spillestedet Dexter i Odense.

Foreningen blev oprettet i 1990 og præsenterede samme år den første Odense Folk Festival (siden 2013 en del af Jam Days) under temaet "Musik langs vikingernes veje". Dette tema var i mange år den røde tråd i Odense Folk Festival, men foreningen har siden udviklet sig til at præsentere et bredt udvalg af både kontemporær og traditionel dansk og udenlandsk folkemusik. Foreningen arrangerer ca. ti koncerter om året, ligesom foreningen i april 2015 søsatte en årligt tilbagevendende minifestival. I 2015 afholdtes festivalen på Studenterhus Odense.

Folk Club Fyns koncerter støttes af Odense Musikudvalg og Statens Kunstfond.

Eksterne henvisninger 
 Folkclubfyn.dk 

Musik i Odense
Stormhat

Stormhat (Aconitum) er en planteslægt med flere end 250 arter, der er udbredt i bjergrige egne på den Nordlige halvkugle. De er flerårige, urteagtige planter med en opret vækst og skruestillede blade. De nederste blade er langstilkede, mens stænglerne bærer ustilkede blade, som er håndlappede med 5-7 lapper. Hver af disse lapper er trelappede med en rand, der bærer grove tænder. Blomsterne sidder i endestillede stande, hvor de enkelte blomster er 5-tallige, men uregelmæssige derved, at det ene kronblad danner en oppustet, hjelmagtig bule over de øvrige. Samlefrugten indeholder talrige frø.

Alle dele hos alle arterne er meget giftige.

 Finbladet stormhat (Aconitum anthora)
 Oktoberstormhat (Aconitum carmichaelii)
 Topstormhat (Aconitum degenii subsp. paniculatum)
 Septemberstormhat (Aconitum fischeri)
 Nordisk stormhat (Aconitum lycotomum subsp. lycotomum)
 Pyrenæisk stormhat (Aconitum lycotomum subsp. neapolitanum)
 Ægte stormhat (Aconitum napellus) - Blå Stormhat
 Broget stormhat (Aconitum variegatum)
 Kæmpestormhat (Aconitum volubile)

 Aconitum alboviolaceum
 Aconitum baicalense
 Aconitum barbatum
 Aconitum bisma
 Aconitum brachypodum
 Aconitum columbianum
 Aconitum coreanum
 Aconitum delphiniifolium
 Aconitum falconeri Stapf
 Aconitum ferox
 Aconitum forrestii
 Aconitum gymnandrum
 Aconitum hemsleyanum
 Aconitum henryi
 Aconitum heterophyllum
 Aconitum jaluense
 Aconitum japonicum
 Aconitum kusnezoffii
 Aconitum lycoctonum
 Aconitum maximum
 Aconitum nagarum
 Aconitum novoluridum
 Aconitum orientale
 Aconitum pendulum
 Aconitum reclinatum
 Aconitum scaposum
 Aconitum sinomontanum
 Aconitum spicatum
 Aconitum sungpanense
 ''Aconitum vilmorinianum

Ranunkel-familien
Andreas Frølund

Andreas Frølund (født 5. maj 1669 i Verpinge i Skåne, død 1. november 1731) var en dansk professor.

Faderen, Michael Frølund, var på den tid forvalter ved Lunds Domkirkes gods (senere blev han byfoged i Nexø og Aakirkeby på Bornholm). Efter fredslutningen 1679 flyttede Andreas Frølund med forældrene til København, kom i Københavns Skole, deponerede der fra 1689 og blev huslærer hos professor Cosmus Bornemann; til denne familie blev han fra den tid nøje knyttet. Han tog attestats 1692 og blev magister 1696. I 5 år var han alumn på Borchs Kollegium. Han fik tilbud så vel om Slagslunde og Ganløse Sognekald i Sjælland som om rektoratet på Herlufsholm, men afslog begge tilbud i håb om, at han ved snarlig vakance i Sorø ved biskop Henrik Bornemanns protektion skulle opnå rektorpladsen der. Håbet slog heller ikke fejl, i det han 1700 blev ansat som hjælper hos den gamle rektor Aqvilinus i Sorø, og 1 1/2 år efter (1702) succederede han ham ved hans død. Han blev dog ikke længe i Sorø, da han allerede 1705 blev rektor i København, hvor skolen var kommen i ynkelig forfatning. I 1708 blev han tillige professor ved universitetet, først i metafysik, senere i hebraisk. 1720-21 var han universitetets rektor. Foruden akademiske disputatser har man af ham en revideret udgave af Jersins latinske grammatik og et udførligt sørgeprogram i folio over rektor i Roskilde, magister Peder Schade (Schadæana Metamorphosis, 1712). I sit sidste leveår var han stadig syg, og skolegerningen måtte besørges af en anden.

Kilder 
 
 

Rektorer ved Københavns Universitet
Danskere i 1600-tallet
Danskere i 1700-tallet
Personer fra Skåne
Forbandede Ungdom (album)

Forbandede Ungdom er det andet studiealbum fra den danske musikduo Ukendt Kunstner. Det udkom 12. maj 2014 via No3 og Sony Music. Albummet indeholder 12 sange, rappet af Hans Philip og produceret af Jens Ole McCoy. På albummet medvirker udover Hans Philip Lord Siva på sangen "Fortæl Dem", Sivas på sangen "Stein Bagger" og Caroline Henderson på sangen "Englebarn".

Albummet har opnået certificeringen platin.

Baggrund 
I Politiken den 7. marts 2015 blev det skrevet om albummet beskrevet således:

Modtagelse 

Forbandedede Ungdom blev generelt modtaget okay af anmelderne. 

GAFFAs anmelder, Maria Therese Seefeldt Stæhr, skrev at "det langt hen ad vejen er et vellykket og interessant album" og gav albummet fem ud af seks stjerner. Soundvenues anmelder, Kristian Karl, kaldte Forbandede Ungdom "et afgørende skridt væk fra nattelivsrap, både tematisk og lydmæssigt" og "sobert, dæmpet melankolsk og langt fra nattelivsodysseen ’Neonlys’" og gav albummet fire ud af seks stjerner i sin anmeldelse. Mindre begejstret var musik.guide.dks anmelder, Peter Schollert, der gav albummet tre ud af seks stjerner, og blandt andet i sin anmeldelse skrev, at "Der er afgjort momenter i musikken og i leverancerne af ord, der kan holde interessen fanget, [...]" men at "[...] for tit på den ungdommelige udgivelse udstyres udsyn og selvindsigt med så megen alvor, at man ikke kan tage det alvorligt."

Spor 
Alle sange er skrevet af Hans Philip, medmindre andet er noteret.

Hitlister og certificeringer

Album

Ugentlige hitlister

Årslister

Singler

Referencer

Noter

Referencer 

Album fra 2014
Ukendt Kunstner-album
Richard Reitzenstein

Richard August Reitzenstein (født 2. april 1861 i Breslau, død 23. marts 1931 i Gøttingen) var en tysk klassisk filolog og religionshistoriker. Han var far til Erich Reitzenstein.

Reitzenstein blev ekstraordinær professor i Rostock 1889, ordentlig professor i Giessen 1892, i Strassburg 1893, i Freiburg 1911 oh i Gøttingen 1914. Reitzensteins forfattervirksomhed gik i to forskellige retninger. I sine yngre dage arbejdede han meget i italienske og adre biblioteker og gjorde herved interessante håndskriftfund. De værker, der står i forbindelse hermed, behandler græsk litteraturhistorie, navnlig den græske sprogvidenskabs historie; hovedværket er Geschichte der griechischen Etymologika (1897). De dele af sine samlinger, der ikke var udnyttede, har Reitzenstein stillet til dsposition for danske filologer. I sine senere år studerede Reitzenstein den hellenistiske tids religion og dens indflydelse på kristendommen; hovedværkerne er her: Poimandres (1904), Hellenistische Wundererzählungen (1906), Die hellenistischen Mysterienreligionen (2. oplag 1920, 3. oplag 1927) og Das iranische Erlösungsmysterium (1921). Reitzenstein udgav desuden sammen med Hans Heinrich Schaeder, Studien zum antiken Synkretismus aus Iran und Griechenland 1926. Reitzensteins værker udmærker sig ved stor skarpsindighed og kundskabsfylde, men er ikke altid let tilgængelige.

Kilder 

  
 

Personer fra Wrocław
Religionshistorikere
Klassiske filologer
Filologer fra Tyskland
Tyskere i 1800-tallet
Tyskere i 1900-tallet